ದೇಶದಳಲ್ಲಿ 24 ಗಂಟೆಗಳಲ್ಲಿ 37,724 ಮಂದಿಗೆ ಸೋಂಕು ಸೇರಿ 11.92 ಲಕ್ಷಕ್ಕೇ ಏರಿಕೆ ನವದೆಹಲಿ, ಜು.22 ಹಿ.ಸ : ದೇಶದಲ್ಲಿ ಹೊಸದಾಗಿ 37,724 ಮಂದಿಯಲ್ಲಿ ಕೊರೊನಾ ವೈರಸ್ ಸೋಂಕು ಪತ್ತೆಯಾಗಿದ್ದು, ಆ ಮೂಲಕ ಭಾರತದಲ್ಲಿ ಒಟ್ಟು ಸೋಂಕಿತರ ಸಂಖ್ಯೆ 11,92,915ಕ್ಕೆ ಏರಿಕೆಯಾಗಿದೆ ಎಂದು ಕೇಂದ್ರ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯ ಮಾಹಿತಿ ನೀಡಿದೆ. ಕಳೆದ 24 ಗಂಟೆಗಳಲ್ಲಿ 648 ಮಂದಿ ಸಾವನ್ನಪ್ಪಿದ್ದು, ಇದರೊಂದಿಗೆ ಮಹಾಮಾರಿ ವೈರಸ್ ದೇಶದಲ್ಲಿ 28,732 ಮಂದಿಯನ್ನು ಬಲಿ ಪಡೆದುಕೊಂಡಿದೆ. ಇನ್ನು 11,92,915 ಮಂದಿ ಸೋಂಕಿತರ ಪೈಕಿ 7,24,578 ಮಂದಿ ಸೋಂಕಿನಿಂದ ಗುಣಮುಖರಾಗಿದ್ದು ಆಸ್ಪತ್ರೆಗಳಿಂದ ಬಿಡುಗಡೆಯಾಗಿದ್ದಾರೆ. ಇದರೊಂದಿಗೆ ದೇಶದಲ್ಲಿನ್ನು 4,11,133 ಮಂದಿ ಸೋಂಕಿನಿಂದಾಗಿ ವಿವಿಧ ಆಸ್ಪತ್ರೆಗಳಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದಾರೆ.ಇನ್ನು ಮಹಾರಾಷ್ಟ್ರದಲ್ಲಿ ಸತತ 7ನೇ ದಿನವೂ ಹೊಸ ಕೊರೋನಾ ಪ್ರಕರಣಗಳ ಸಂಖ್ಯೆ 8 ಸಾವಿರದ ಗಡಿ ದಾಟಿದೆ. ಈ ಮೂಲಕ ಕಳೆದೊಂದು ವಾರದಲ್ಲೇ ಮಹಾರಾಷ್ಟ್ರದಲ್ಲಿ ಒಟ್ಟು 43 ಸಾವಿರಕ್ಕೂ ಹೆಚ್ಚು ಸೋಂಕಿತರು ಪತ್ತೆಯಾದಂತಾಗಿದೆ. ಜೊತೆಗೆ ನಿನ್ನೆ 246ರೊಂದಿಗೆ ಒಟ್ಟು ಸಾವಿನ ಸಂಖ್ಯೆ 12,276ಕ್ಕೆ ಜಿಗಿದಿದೆ. ತಮಿಳುನಾಡಿನಲ್ಲಿ 4,965, ಆಂಧ್ರಪ್ರದೇಶ 4,944, ಕರ್ನಾಟಕ 3,649, ಪಶ್ಚಿಮ ಬಂಗಾಳ 2,261, ಉತ್ತರಪ್ರದೇಶದಲ್ಲಿ 2,128 ಸೋಂಕಿತರ ಸಂಖಅಯೆ ದಾಖಲಾಗಿದೆ. ನಿನ್ನೆ ತಮಿಳುನಾಡು 75, ಆಂಧ್ರಪ್ರದೇಶ 62, ಕರ್ನಾಟಕ 61, ಉತ್ತರಪ್ರದೇಶದ 37, ಪಶ್ಚಿಮ ಬಂಗಾಳದಲ್ಲಿ 35 ಮಂದಿ ಕೊರೋನಾಗಕ್ಕೆ ಬಲಿಯಾಗಿದ್ದಾರೆ.ಹಿಂದುಸ್ತಾನ ಸಮಾಚಾರಎಂ.ಎಸ್ ಯ.ಮ